Grancia

Grancia estas komunumo de la Komunumaro Carona kaj la Distrikto Lugano en Kantono Tiĉino, Svislando. Ĝi havis 479 loĝantojn je la 31-a de decembro 2011.

 Geografio 
Grancia situas en la centro la duoninsulo Ceresio de la Lago de Lugano ĉe la bordo de la rivero Scairolo. La komunumo konsistas el la vilaĝoj Grancia kaj Cadepiano.Fonto: Reta mapo 1:20000 de Swisstopo

La teritorio de la komunumo etendiĝas sur areo de 0,63 km², de kiuj 36,5% estas kovritaj de arbaro, 3,2% servas por agrikulturo kaj 55,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Grancia limas en nordoriento, oriento kaj sudo al Lugano kaj en okcidento al Collina d'Oro.

 Trafiko 
Tra Grancia pasas la kantona vojo de Lugano al Figino. Tra la komunumo pasas la svisa aŭtovojo A2, kies plej proksima alveturejo Lugano-Sudo situas 1 kilometron norde de la komunumo. Pere de la busreto de la urbo Lugano la komunumo estas konektita al la publika transportreto.

 Historio 
La unua dokumenta mencio de Grancia datiĝas el la jaro 1309 kiel in loco Grancie. fine de la 13-a jarcento en Grancia estis dokumentita religia institucio, kiu dependis de la Monaĥejo Santa Maria in Torello. Grancia fariĝis memstara komunumo, kiam ĝi en la jaro 1825 disiĝis de Carabbia. En la 20-a jarcento en Grancia estiĝis granda industrizono kaj aĉetocentroj.Fonto: Antonio Gili:  Grancia en Historia Leksikono de Svislando (2005-12-06)

 Notoj kaj referencoj 


 Eksteraj ligiloj 

 Grancia.ch Oficiala retejo de la komunumo Grancia